**ZMLUVA O DIELO**

uzatvorená podľa § 536 a nasl. zákona č. 513/1991 Zb.

Obchodného zákonníka v znení neskorších predpisov

**Článok I.**

**Zmluvné strany**

* 1. Objednávateľ

**Obchodné meno: Stredná odborná škola**

Sídlo: Lipová 8, 972 51 Handlová

Štatutárny zástupca: Mgr. Jozef Barborka – riaditeľ školy

Osoba oprávnená na rokovanie

vo veciach zmluvy: Mgr. Jozef Barborka – riaditeľ školy

v technických veciach:

Bankové spojenie:

č. účtu:

IČO:

DIČ:

(ďalej len "objednávateľ")

* 1. Zhotoviteľ:

**Obchodné meno: L.I.R.R., s.r.o.**

Sídlo: Necpalská 243/30, 971 01 Prievidza

Štatutárny zástupca: Igor Pastierik – konateľ

Osoba oprávnená na rokovanie

vo veciach zmluvy: Igor Pastierik – konateľ

v technických veciach: Bc. Ivan Banič

Bankové spojenie: Tatra banka, a.s., pobočka Prievidza

č. účtu: 2922847469/1100

IČO: 36 296 414

DIČ: 2020076432

Reg. č. z Obchodného registra OS Trenčín, odd.: Sro, vložka číslo: 10299/R

(ďalej len "zhotoviteľ")

Zmluvné strany uzatvárajú na stavebnú akciu:

**„Oprava a výmena podlahy v bloku D na L.V. č. 2708 p.č. 2330/1 a 2330/2 na Lipovej 15“**.

zmluvu o dielo na základe ukončeného procesu verejného obstarávania zákazkou zadávanou podľa § 9 ods. 9 zákona NR SR č. 25/2006 Z. z. o verejnom obstarávaní neskorších predpisov.

**Článok II.**

## Predmet plnenia

2.1. Zhotoviteľ sa zaväzuje zhotoviť vo vlastnom mene a na vlastnú zodpovednosť dielo.

**Oprava a výmena podlahy v bloku D na L.V. č. 2708 p.č. 2330/1 a 2330/2 na Lipovej 15**

v súlade s ponukou predloženou do výberového konania.

**Čl. III.**

**Čas plnenia**

3.1. Zhotoviteľ sa zaväzuje začať s realizáciou diela: v deň odovzdania staveniska

3.2. V prípade mimoriadne nepriaznivého počasia bude, po vzájomnom odsúhlasení oboch zmluvných strán, dohodnutý nový termín plnenia formou písomného dodatku k zmluve.

**Čl. IV.**

**Cena diela**

4.1. Ceny za realizáciu predmetu zmluvy v rozsahu podľa výkaz výmer sú stanovené dohodou v súlade so zákonom č. 18/1996 Z.z. o cenách v znení neskorších predpisov a sú identické s cenami uvedenými zhotoviteľom v ponuke predloženej do výberového konania, na základe ktorej je uzavretá táto zmluva, vrátane všetkých nákladov zhotoviteľa súvisiacich s realizáciou diela. Výkaz výmer (príloha č. 1) je neoddeliteľnou súčasťou tejto zmluvy o dielo.

4.2. Cenu za realizáciu diela bude možné meniť len v odôvodnených prípadoch pri podstatnej zmene podmienok v dôsledku zmien všeobecne záväzných právnych predpisov, ktoré majú dopad na tvorbu ceny (napr. zmena DPH). Zmena ceny  musí byť doložená časovou a príčinnou súvislosťou a musí byť vzájomne odsúhlasená zmluvnými stranami. O zmene ceny musí byť vyhotovený písomný dodatok, ktorý bude neoddeliteľnou súčasťou zmluvy.

# Cena za dielo bez DPH: 24 977,44 €

Sadzba a výška DPH 20% 4 995,49 €

**Cena za dielo celkom vrátane DPH : 29 972,93 €**

Slovom: Dvadsaťdeväťtisícdeväťstosedemdesiatdva 93/100 Eur.

4.3. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

4.4. V prípade, že sa počas realizácie diela ukáže potreba zmeny objemového alebo konštrukčného charakteru alebo naviac prác oproti výkazu výmer, ktoré nebolo možné v čase predkladania ponuky predpokladať, tieto práce budú riešené v písomnom dodatku ku zmluve po odsúhlasení projektantom a obidvomi zmluvnými stranami.

4.5. Naviac práce môžu byť vykonané až po uzatvorení písomného dodatku k zmluve.

**Článok V.**

###### Platobné podmienky

5.1. Právo na zaplatenie ceny vzniká zhotoviteľovi riadnym splnením jeho záväzku spôsobom a v mieste plnenia v súlade s touto zmluvou.

5.2. Verejný obstarávateľ neposkytuje preddavky.

5.3. Zhotoviteľ vystaví faktúru v 2 výtlačkoch 1x mesačne po odsúhlasení skutočne zrealizovaných prác, na základe vzájomne odsúhlaseného súpisu zrealizovaných. Faktúra musí obsahovať všetky náležitosti podľa § 71 ods. 2 zákona č. 222/2004 Z.z. o dani z pridanej hodnoty, v znení neskorších predpisov.

5.4. Objednávateľ uhradí oprávnene účtovanú sumu maximálne do 14 dní odo dňa obdržania faktúry. Pre tento účel sa za deň úhrady považuje dátum odpísania zaplatenej sumy z účtu objednávateľa na účet zhotoviteľa.

5.5. Objednávateľ sa zaväzuje zaplatiť (formou bezhotovostného styku) za zrealizované dielo cenu podľa tejto zmluvy.

5.6. Objednávateľ si vyhradzuje právo zadržať čiastku vo výške 5% z ceny diela bez DPH, ktorá bude uhradená po odstránení všetkých vád a nedorobkov zistených na kolaudačnom konaní.

**Článok VI.**

**Povinnosti zhotoviteľa**

6.1. Zhotoviteľ zabezpečí pre všetkých zamestnancov vstupnú inštruktáž BOZP a PO, čo bude zaevidované v stavebnom denníku spolu s vlastnoručnými podpismi zamestnancov.

6.2. Zhotoviteľ zabezpečí výkon prác podľa vlastného technologického postupu pri zohľadnení rizík v zmysle zákona č. 124/2006 Z. z. v platnom znení, taktiež zabezpečí dodržiavanie zásad bezpečnej práce svojich zamestnancov v súlade s ustanoveniami citovaného zákona.

6.3. Zhotoviteľ zabezpečí miesto výkonu prác v súlade s ustanoveniami Vyhl. 374/90 Zb. v platnom znení.

6.4. Zhotoviteľ sa zaväzuje dbať na dodržiavanie pracovnej disciplíny svojich zamestnancov a dodržiavať všetky zmluvné podmienky, interné smernice a postupy s ktorými budú zamestnanci poukázateľne oboznámení pri vstupnej inštruktáži.

6.5. Ak zhotoviteľ vlastnou činnosťou z materiálov a surovín, ktoré doviezol do areálu a použil pri realizácií predmetu zmluvy, vzniknú odpady, vystupuje ako pôvodca odpadu a je povinný s takto vzniknutým odpadom nakladať v súlade s platnými predpismi pre oblasť odpadov.

6.6. Zhotoviteľ sa zaväzuje dodržiavať všetky právne predpisy týkajúce sa životného prostredia a BOZP.

6.7. Zhotoviteľ sa zaväzuje pre oblasť požiarnej ochrany zabezpečiť dodržiavanie ustanovení zák. č. 314/2001 Z. z. v znení neskorších predpisov o ochrane pred požiarmi predovšetkým

§ 4 v primeranom rozsahu podľa druhu vykonávaných prác.

6.8. V prípade neplnenia bodov 1 – 7 zo strany zhotoviteľa v rozsahu ohrozujúcom bezpečnosť práce, objednávateľ je povinný zastaviť práce a môže odstúpiť od zmluvy o dielo s tým, že zhotoviteľ mu uhradí všetky škody, spôsobené omeškaním s realizáciou diela.

6.9. Zhotoviteľ je povinný viesť stavebný denník.

**Článok VII.**

**Odovzdanie diela**

Dielo je ukončené odovzdaním objednávateľovi a prevzatím zo strany objednávateľa. O odovzdaní a prevzatí diela napíšu zmluvné strany samostatný protokol. Odovzdanie a prevzatie diela sa vykoná podľa ustanovení zákona č. 513/91 Zb., v znení neskorších predpisov. Súčasťou protokolu bude súpis prípadných vád a nedorobkov s uvedením termínov pre každú vadu a nedorobok, v ktorých je zhotoviteľ povinný tieto odstrániť.

**Článok VIII.**

**Záručná doba, zodpovednosť za vady**

8.1. Záručná doba je 5 rokov na stavebné práce, na stavebné materiály platí záručná doba stanovená podľa podmienok jednotlivých dodávateľov. Záručná doba začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ v rozsahu tejto záruky.

8.2. Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.

8.3. Zhotoviteľ sa zaväzuje začať s odstraňovaním prípadných vád predmetu plnenia bezodkladne, najneskôr do 7 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne pri reklamačnom konaní.

**Článok IX.**

**Zmluvná pokuta, úrok z omeškania**

9.1. Zhotoviteľ zaplatí za omeškanie s plnením zmluvných záväzkov zmluvnú pokutu: 0,05% z ceny diela za každý začatý deň omeškania s odovzdaním dokončeného diela.

9.2. Objednávateľ zaplatí zhotoviteľovi za omeškanie s úhradou faktúry zmluvnú pokutu vo výške 0,05 % z fakturovanej ceny za každý deň omeškania.

9.3. Uplatnenie zmluvných pokút bude vykonané písomnou formou.

**Článok X.**

**Ostatné ustanovenia, odstúpenie od zmluvy**

**10.1. Objednávateľ je oprávnený odstúpiť od zmluvy:**

1. ak zhotoviteľ nedodržiava kvalitu vykonávaného diela podľa STN a objednávateľom zistené vady neodstráni v dohodnutých termínoch
2. ak zhotoviteľ v dôsledku svojej platobnej neschopnosti ide do likvidácie

**10.2. Zhotoviteľ je oprávnený odstúpiť od zmluvy:**

1. ak objednávateľ neplní zmluvné záväzky a tým zhotoviteľovi znemožňuje vykonanie diela.
2. v prípade podstatného porušenia tejto zmluvy, za ktoré sa považuje nedodržanie záväzku plnenia predmetu zmluvy v dohodnutom rozsahu, kvalite a v dohodnutej dobe (§ 345 ods. 2 Obchodného zákonníka)
3. v ostatných prípadoch podľa ustanovení Obchodného zákonníka.

10.3. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje.

10.4. V prípade, že dôjde k okolnostiam uvedeným v článkoch „Objednávateľ je oprávnený odstúpiť od zmluvy“ resp. „Zhotoviteľ je oprávnený odstúpiť od zmluvy“, vykonané práce budú odúčtované faktúrou. Objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

Odstúpenie od zmluvy nadobudne účinnosť dňom jej doručenia zhotoviteľovi.

10.5. Výpovedná lehota v prípade výpovede zmluvy je 1 mesiac a začína plynúť prvým dňom kalendárneho mesiaca nasledujúceho po dni doručenia písomnej výpovede druhej zmluvnej strane.

**Článok XI.**

## Záverečné ustanovenia

11.1. Zmluva vzniká prejavením súhlasu s celým jej obsahom a jej podpísaním oprávnenými zástupcami zmluvných strán.

11.2. Túto zmluvu možno zmeniť alebo dopĺňať iba obojstranným prejavom zmluvných strán formou písomných dodatkov k zmluve.

11.3. Zmluvné vzťahy neupravené touto zmluvou sa riadia príslušnými ustanoveniami všeobecne záväzných právnych predpisov platných v Slovenskej republike.

11.4. Účastníci tejto zmluvy po jej prečítaní prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle a nebola dohodnutá v tiesni ani za nevýhodných podmienok.

11.5. Táto zmluva nadobúda platnosť dňom jej podpísania zástupcami obidvoch zmluvných strán.

11.6. Zmluva je vyhotovená v štyroch vyhotoveniach, z ktorých zhotoviteľ obdrží jeden výtlačok a objednávateľ obdrží tri výtlačky.

V Prievidzi, dňa 27. 06. 2014 V Handlovej, dňa 27. 06. 2014

**Zhotoviteľ: Objednávateľ:**

..................................................... .....................................................

Igor Pastierik Mgr. Jozef Barborka

konateľ spoločnosti riaditeľ školy